****

**GRAD TUZLA**

**GRAD TUZLA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA I DRUGIM SUBJEKTIMA SA PODRUČJA GRADA TUZLA**

**ZA PREDAJU PRIJEDLOGA PROJEKATA IZ OBLASTI PODUZETNIŠTVA**

**NA PODRUČJU GRADA TUZLA ZA 2017. GODINU**

Grad Tuzla poziva organizacije civilnog društva (OCD)/nevladine organizacije (NVO) i druge subjekte iz Bosne i Hercegovine da dostave prijedloge projekata koji su u skladu sa razvojnim ciljevima Grada Tuzla, a koji su navedeni u Smjernicama za podnositelje prijedloga projekata u okviru ovog javnog poziva.

Finansijska sredstva u svrhu realizacije podrške projektima iz oblasti poduzetništva na području grada Tuzla predviđena su u Budžetu Grada Tuzla za 2017. godinu, na poziciji “Grant za finansiranje projekata iz oblasti poduzetništva” u iznosu od 50.000,00 KM.

Grad Tuzla zadržava pravo da ne dodijeli sva raspoloživa finansijska sredstva u slučaju da projektni prijedlozi ne zadovoljavaju zadane kriterije. Trajanje projekta može biti maksimalno 12 mjeseci u tekućoj godini, a izabrani projekti moraju biti implementirani do 31.12.2017. godine.

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrirane OCD-e i NVO-e (udruženje/udruga ili fondacija) i druge subjekte, u skladu sa važećim zakonskim propisima u Bosni i Hercegovini. **Sve zainteresirane organizacije i drugi subjekti detaljne informacije o uslovima za apliciranje i kriterijima za finansiranje projekata mogu pronaći u Smjernicama za podnositelje projekta u okviru javnog poziva.**

**PREUZIMANJE DOKUMENTACIJE:**

Dokumentacija za prijavu na Javni poziv može se preuzeti od **24*.08.2017. godine***,slanjem zahtjeva sa nazivom zainteresirane organizacije na e-mail: mjusupovic@tuzla.ba ili lično preuzimanjem u Službi za ekonomski razvoj i društvene djelatnosti Grada Tuzla (2 sprat, kancelarija broj 224), adresa ZAVNOBiH-a broj 11, 75000 Tuzla, BiH. Sve potrebne informacije i elektronska verzija cijelog paketa prijavne dokumentacije može se naći i na službenoj web stranici Grada Tuzla: [www.tuzla.ba](http://www.tuzla.ba). Pitanja u vezi javnog poziva mogu se postaviti u toku trajanja javnog poziva putem telefona 035-307-380 ili putem e-maila: mjusupovic@tuzla.ba ili dijanad@tuzla.ba

**PREDAJA APLIKACIJA:**

Ispunjena aplikacija (sa kompletnom zahtjevanom dokumentacijom) mora se dostaviti **u jednom (1) primjerku u štampanoj formi i jednoj elektronskoj kopiji (CD ili USB)** u zatvorenoj koverti preporučenom poštom ili lično tokom radnih dana (ponedjeljak – petak), u periodu od 08:00 do 16:00 sati, na sljedeću adresu, sa naznakom: za Javni poziv; Grad Tuzla, Služba za ekonomski razvoj i društvene djelatnosti, ZAVNOBiH-a broj 11, 75000 Tuzla, BiH. Elektronska kopija mora minimalno sadržavati obaveznu projektnu dokumentaciju (projektni prijedlog, pregled budžeta, matricu logičkog okvira, obrazac “Administrativni podaci o podnositelju prijedloga”, obrazac “Finansijska identifikaciona forma”).

Rok za predaju aplikacija je zaključno sa **13*.09.2017. godine***. Aplikacije dostavljene nakon navedenog roka bit će razmatrane jedino u slučaju da poštanski žig ukazuje na datum slanja prije zvaničnog isteka roka. Vanjska strana koverte mora sadržavati naziv poziva za predaju prijedloga projekata, puno ime i adresu podnositelja projekta, puni naziv projekta i navod **“Ne otvarati prije zvaničnog otvaranja”**. O primljenoj pošiljci u Gradskoj upravi će se voditi uredna evidencija i izdavati potvrde o prijemu. Svi aplikanti koji su predali prijedloge projekata, koji su prihvaćeni ili odbijeni, bit će obaviješteni u pisanoj formi o odluci u vezi sa njihovim prijedlogom projekta, u roku od 30 dana od dana zatvaranja javnog poziva. Rezultati će biti objavljeni na web stranici grada Tuzla – [www.tuzla.ba](http://www.tuzla.ba), kao i na oglasnoj ploči Gradske uprave.

Služba za ekonomski razvoj i društvene djelatnosti Grada Tuzla će organizovati predstavljanje sadržaja javnog poziva, tzv. “otvoreni dan”, za sve zainteresovane predstavnike organizacija civilnog društva. Otvoreni dan će se održati **25.08.2017. godine (petak), sa početkom u 09,00 sati,** **u Sali za sastanke, u prizemlju zgrade Gradske uprave Tuzla.**